ddrg/super_eurlex huggingface dataset:
Oficiālais Vēstnesis L 183 , 06/07/2001 Lpp. 0036 - 0036



Padomes Lēmums (2001. gada 26. jūnijs) par Eiropas Kopienas pievienošanos Apvienoto Nāciju Organizācijas Eiropas Ekonomikas komisijas Noteikumiem Nr. 106 par pneimatisko riepu apstiprināšanu lauksaimniecības transportlīdzekļiem un to piekabēm (2001/508/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1997. gada 27. novembra Lēmumu 97/836/EK par Eiropas Kopienas pievienošanos Apvienoto Nāciju Organizācijas Eiropas Ekonomikas komisijas Nolīgumam par vienotu tehnisko prasību apstiprināšanu transportlīdzekļiem ar riteņiem, aprīkojumam un detaļām, ko var uzmontēt un/vai izmantot transportlīdzekļos ar riteņiem, un par nosacījumiem to atļauju savstarpējai atzīšanai, kas piešķirtas, pamatojoties uz šīm prasībām (pārskatītais 1958. gada nolīgums) [1], un jo īpaši 3. panta 3. punktu un 4. panta 2. punkta otro ievilkumu, ņemot vērā Komisijas priekšlikumu [2], ņemot vērā Eiropas Parlamenta piekrišanu [3], tā kā: (1) Apvienoto Nāciju Organizācijas Eiropas Ekonomikas komisijas Noteikumu Nr. 106 standartprasības par pneimatisko riepu apstiprināšanu lauksaimniecības transportlīdzekļiem un to piekabēm ir paredzētas, lai atceltu tehniskus šķēršļus mehānisko transportlīdzekļu tirdzniecībā starp Līgumslēdzējām pusēm attiecībā uz riepām un nodrošinātu augstu drošības un vides aizsardzības līmeni. (2) Noteikumi Nr. 106 izziņoti Līgumslēdzējām Pusēm un kā 1958. gada pārskatītajam Nolīgumam pievienotie noteikumi ir stājušies spēkā attiecībā uz visām Līgumslēdzējām Pusēm, kuras līdz Noteikumos norādītajam datumam vai datumiem nebija paziņojušas par saviem iebildumiem. (3) Noteikumi Nr. 106 būtu jāiekļauj Kopienas lauksaimniecības un mežsaimniecības traktoru apstiprināšanas sistēmā un tādā veidā būtu jāpievieno spēkā esošajiem Kopienas tiesību aktiem, IR PIEŅĒMUSI ŠĀDU LĒMUMU. Vienīgais pants Eiropas Kopiena pievienojas Apvienoto Nāciju Organizācijas Eiropas Ekonomikas komisijas Noteikumiem Nr. 106 par pneimatisko riepu apstiprināšanu lauksaimniecības transportlīdzekļiem un to piekabēm. Noteikumu teksts ir pievienots šim lēmumam [4]. Luksemburgā, 2001. gada 26. jūnijā Padomes vārdā — priekšsēdētājs T. Östros [1] OV L 346, 17.12.1997., 78. lpp. [2] OV C 274 E, 26.9.2000., 34. lpp. [3] Piekrišana sniegta 2001. gada 15. maijā (Oficiālajā Vēstnesī vēl nav publicēta). [4] Šos noteikumus publicēs Oficiālajā Vēstnesī. --------------------------------------------------
Official Journal L 308 , 27/11/2001 P. 0041 - 0042



KOMISIJAS LĒMUMS (2001. gada 23. novembris), ar ko groza Lēmumus 92/260/EEK un 93/197/EEK attiecībā uz to zirgu dzimtas dzīvnieku ievedumiem, kuri ir vakcinēti pret Rietumnīlas drudzi (izziņots ar dokumentu Nr. C(2001) 3709) (dokuments attiecas uz EEZ) (2001/828/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm[1], kurā jaunākie grozījumi izdarīti ar Direktīvu 2001/298/EEK [2]un jo īpaši tās 13. panta 2. punkta a) apakšpunktu un 19. panta i) apakšpunktu, tā kā: (1) Komisijas Lēmums 92/260/EEK[3], kurā jaunākie grozījumi izdarīti ar Lēmumu 2001/619/EK[4], nosaka dzīvnieku veselības nosacījumus un veterināro sertifikāciju reģistrētu zirgu pagaidu ievešanai. (2) Komisijas Lēmums 93/197/EEK[5], kurā jaunākie grozījumi izdarīti ar Lēmumu 2001/619/EK, nosaka dzīvnieku veselības nosacījumus un veterināro sertifikāciju reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumiem. (3) Amerikas Savienotās Valstis ir reģistrējušas Rietumnīlas drudža gadījumus zirgu dzimtas dzīvniekiem pēdējo divu gadu laikā. Nesen kompetento iestāžu nosacītu apstiprinājumu ir saņēmusi formalīna inaktivētā vakcīna. Tā kā pret Rietumnīlas drudzi vakcinēti zirgu dzimtas dzīvnieki nerada draudus dzīvnieku vai sabiedrības veselībai, šādu zirgu dzimtas dzīvnieku ievedumi ir atļauti ar dažiem nosacījumiem. (4) Lai atļautu pret Rietumnīlas drudzi vakcinētu zirgu dzimtas dzīvnieku ievedumus no valstīm, kuras iekļautas C grupā ar attiecīgām dzīvnieku veselības prasībām, jāpielāgo dzīvnieku veselības nosacījumi, izdarot attiecīgus grozījumus Lēmumi 92/260/EEK un 93/197/EEK. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 92/260/EEK II pielikuma C daļas 3. nodaļai pievieno šādu punktu: "m) nav vakcinēts pret Rietumnīlas drudzi vai ir vakcinēts pret Rietumnīlas drudzi ar inaktivētu vakcīnu vismaz divas reizes ar intervālu no 21 līdz 42 dienām, pēdējo vakcināciju veicot ne vēlāk kā 30 dienas pirms nosūtīšanas... 3, 4, 5 " 2. pants Lēmuma 93/197/EEK II pielikuma C daļas 3. nodaļai pievieno šādu punktu: "n) nav vakcinēts pret Rietumnīlas drudzi 3 vai ir vakcinēts pret Rietumnīlas drudzi ar inaktivētu vakcīnu vismaz divas reizes ar intervālu no 21 līdz 42 dienām, pēdējo vakcināciju veicot ne vēlāk kā 30 dienas pirms nosūtīšanas..3, 4 " 3. pants Šis lēmums ir adresēts dalībvalstīm. Briselē, 2001. gada 23. novembrī Komisijas vārdā Komisijas loceklis David Byrne [1] OV L 224, 18.8.1990., 42. lpp. [2] OV L 102, 12.4.2001., 63. lpp. [3] OV L 130, 15.5.1992., 67. lpp. [4] OV L 215 , 9.8.2001., 55. lpp. [5] OV L 86, 6.4.1993., 16. lpp.
Official Journal L 193 , 17/07/2001 P. 0025 - 0025



KOMISIJAS LĒMUMS (2001. gada 6. jūlijs), ar kuru groza Lēmumu 94/442/EK, ar ko izveido saskaņošanas procedūru attiecībā uz Eiropas Lauksaimniecības virzības un garantiju fonda (ELVGF) Garantiju nodaļas grāmatojumu noskaidrošanu (paziņots ar dokumenta numuru C(2001) 1756) (2001/535/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu1 un jo īpaši tās 7. panta 5. punktu, tā kā: (1) Lai nodrošinātu, ka Saskaņošanas struktūrvienība var turpināt darbu, kamēr tās locekļus pakāpeniski aizstāj, to pilnvaru laiks pēc sākotnējā trīs gadu termiņa ir jāatjauno uz īsāku laiku. Ir jāprecizē īpašie noteikumi, kas attiecas uz struktūrvienības priekšsēdētāja pilnvaru laiku. Šim nolūkam ir jāpielāgo Komisijas 1994. gada 1. jūlija Lēmums 94/442/EK, ar ko izveido saskaņošanas procedūru attiecībā uz Eiropas Lauksaimniecības vadības un garantiju fonda (ELVGF) Garantiju nodaļas grāmatojumu noskaidrošanu 2, kurā jaunākie grozījumi izdarīti ar Lēmumu 2000/649/EK 3. (2) ELVGF komiteja ir sniegusi labvēlīgu atzinumu, IR PIEŅĒMUSI ŠO LĒMUMU. 1. pants Lēmumu 94/442/EK groza šādi. 1. Lēmuma 3. panta 2. punkta otro un trešo daļu aizstāj ar šādu: "Priekšsēdētāju un locekļus ieceļ Komisija pēc apspriešanās ar ELVGF komiteju saskaņā ar Regulas (EK) Nr. 1258/1999 14. panta 1. punktu uz sākotnējo pilnvaru laiku, kas ir trīs gadi. To pilnvaru laiku katru reizi var pagarināt tikai uz gadu, un par to jāinformē Komiteja. Tomēr, ja ieceļamais priekšsēdētājs jau ir struktūrvienības loceklis, viņa/viņas sākotnējais pilnvaru laiks priekšsēdētāja amatā ir trīs gadi. Turklāt pēc apspriešanās ar ELVGF komiteju, tāpat kā iepriekš, saskaņā ar Regulas (EK) Nr. 1258/1999 14. panta 1. punkta a) apakšpunktu Komisija ieceļ aizvietotājus, kas atbilst pirmajā daļā izstrādātajiem kritērijiem un ko izsauc atbilstīgi secībai Komisijas sarakstā." 2. Lēmuma 3. panta 3. punktu aizstāj ar šādu punktu: "Pēc sava pilnvaru laika beigām struktūrvienības loceklis vai, attiecīgi, priekšsēdētājs paliek amatā, kamēr viņu aizvieto vai pagarina viņa pilnvaru laiku." 3. Lēmuma 3. panta 4. punkta pirmo daļu aizstāj ar šādu: "Pirms trīs gadu termiņa beigām struktūrvienības locekļa pilnvaru laiku var pārtraukt sakarā ar brīvprātīgu vai piespiedu atkāpšanos, vai nāvi. Šādos gadījumos struktūrvienības locekli uz viņam atlikušo pilnvaru laiku aizstāj pirmais pieejamais aizstājējs. Tomēr, ja atkāpjas vai mirst priekšsēdētājs, struktūrvienības locekli, kas izpildīs priekšsēdētāja pienākumus uz tā atlikušo pilnvaru laiku, ieceļ Komisija pēc apspriešanās ar ELVGF komiteju saskaņā ar Regulas (EK) Nr. 1258/1999 14. panta 1. punktu." 2. pants Šis lēmums ir adresēts dalībvalstīm. Briselē, 2001. gada 6. jūlijā Komisijas vārdā Komisijas loceklis Franz Fischler 1 OV L 160, 26.6.1999., 103. lpp. 2 OV L 182, 16.7.1994., 45. lpp. 3 OV L 272, 25.10.2000., 41. lpp.
32001D0213
22.3.2001. EIROPAS KOPIENU OFICIĀLAIS VĒSTNESIS L 83/1
PADOMES LĒMUMS
(2001. gada 26. februāris)
par2000.gada24.novembrīBriselēparafētāEiropasKopienasunBosnijas unHercegovinasNolīgumapar
tekstilizstrādājumu tirdzniecību parakstīšanu un provizorisku piemēr ošanu
(2001/213/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā
133. pantu saistībā ar 300. panta 2. punkta pirmās daļas pirmoteikumu,
ņemot vērā Komisijas priekšlikumu,
tā kā:
(1) Komisija Kopienas vārdā ir apspriedusi Nolīgumu par tek-
stilizstrādājumu tirdzniecību ar Bosniju un Hercegovinu.
(2) Nolīgums tika parafēts 2000. gada 24. novembrī.(3) Ņemot vērā līguma iespējamo noslēgšanu nākotnē, tas
jāparaksta Kopienas vārdā.
(4) Līdz nolīguma oficiālās noslēgšanas procedūru izpildei ir
lietderīgitopiemērotpagaidukārtāno2001.gada1.marta
saskaņā ar savstarpējības principu,IR PIEŅĒMUSI ŠO LĒMUMU.
1. pants
Ņemotvērālīgumaiespējamonoslēgšanunākotnē,aršoPadomespriekšsēdētājamirtiesībasizraudzītiespersonas,kamirpilnvarasKopienas vārdā parakstīt Eiropas Kopienas un Bosnijas unHercegovinas Nolīgumu par tekstilizstrādājumu tirdzniecību.
2. pants
Pamatojoties uz savstarpīguma principu, 1. pantā minētonolīgumu piemēro pagaidu kārtā no 2001. gada 1. marta līdz tāoficiālās noslēgšanas procedūru izpildei.
Nolīguma teksts ir pievienots šim lēmumam.
Briselē, 2001. gada 26. februārī
Padomes vārdā —
priekšsēdētāja
A. LINDH270 LV Eiropas Savienības Oficiālais Vēstnesis 11/36. sēj.
Oficiālais Vēstnesis L 071 , 13/03/2001 Lpp. 0007 - 0007



Padomes Lēmums (2001. gada 26. februāris) par Nolīguma noslēgšanu starp Eiropas Kopienu un Amerikas Savienotajām Valstīm, ar ko atjauno sadarbības programmu augstākās izglītības, arodizglītības un mācību jomā (2001/196/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 149. un 150. pantu kopā ar 300. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā: (1) Ar 2000. gada 22. maija lēmumu Padome pilnvaroja Komisiju, lai tā pārrunātu Nolīgumus sadarbībai augstākās izglītības un arodmācību programmas jomā starp Eiropas Kopienu, Kanādu un Amerikas Savienotajām Valstīm. (2) Kopiena un Amerikas Savienotās Valstis plāno gūt savstarpēju labumu no šādas sadarbības, kam jābūt no Kopienas puses papildinājumam divpusējām programmām starp dalībvalstīm un Amerikas Savienotajām Valstīm un kam jānodrošina Eiropas pievienotā vērtība. (3) Jāapstiprina Nolīgums starp Eiropas Kopienu un Amerikas Savienotajām Valstīm, ar ko atjauno sadarbības programmu augstskolu izglītības, arodizglītības un mācību jomā, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Nolīgumu starp Eiropas Kopienu un Amerikas Savienotajām Valstīm, ar ko atjauno sadarbības programmu augstākās izglītības, arodizglītības un mācību jomā. Nolīguma teksts ir pievienots šim lēmumam. 2. pants Eiropas Kopienas delegācija Apvienotajā komitejā, kas minēta nolīguma 6. pantā, sastāv no Komisijas pārstāvja, kam palīdz pārstāvis no katras dalībvalsts. 3. pants Padomes priekšsēdētājs sniedz Nolīguma 12. pantā paredzēto paziņojumu. Briselē, 2001. gada 26. februārī Padomes vārdā — priekšsēdētāja A. Lindh --------------------------------------------------
Oficiālais Vēstnesis L 329 , 27/12/2000 Lpp. 0046 - 0046



Padomes Lēmums (2000. gada 14. decembris) par Nolīgumu vēstuļu apmaiņas veidā attiecībā uz Ceturtā protokola pagaidu piemērošanu, ar ko paredz nosacījumus Nolīgumā par zveju starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses (2000/815/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 300. panta 2. punktu, ņemot vērā Komisijas priekšlikumu, tā kā: (1) Ievērojot Nolīgumu par zveju starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses [1] attiecībā uz zveju Grenlandes ekskluzīvajā ekonomiskajā zonā, Kopiena, Dānijas valdība un Grenlandes autonomās teritorijas valdība ir veikušas sarunas par jaunu īstenošanas protokolu, kas paredzēts laikposmam no 2001. gada līdz 2006. gadam. (2) Šo sarunu rezultātā 2000. gada 13. septembrī ir parafēts jaunais protokols. (3) Saskaņā ar jauno protokolu no 2001. gada 1. janvāra līdz 2006. gada 31. decembrim Kopienas zvejniekiem ir zvejas iespējas ūdeņos, uz kuriem attiecas Grenlandes jurisdikcija. (4) Attiecīgais protokols jāpiemēro no 2001. gada 1. janvāra, ja Kopienas zvejas kuģu zvejas darbības netiek pārtrauktas. Tālab abas puses vēstuļu apmaiņas veidā parafējušas nolīgumu, ar ko paredz parafētā protokola pagaidu piemērošanu no dienas, kad beidzas spēkā esošā protokola termiņš. Saskaņā ar Līguma 37. pantu minētais nolīgums jāapstiprina līdz gala lēmuma pieņemšanai. (5) Lai nodrošinātu Kopienas zvejnieku dzīvotspēju, ir svarīgi 2001. gada 1. janvārī atvērt šīs zivsaimniecības; ņemot vērā jautājuma steidzamību, izņēmums ir obligāti jāattiecina uz sešu nedēļu laikposmu, kas minēts Protokola par valstu parlamentu lomu Eiropas Savienībā 1. punkta 3. apakšpunktā, kas pievienots Amsterdamas līgumam, IR PIEŅĒMUSI ŠO LĒMUMU. 1. pants Ar šo Kopienas vārdā ir apstiprināts Nolīgums vēstuļu apmaiņas veidā attiecībā uz Ceturtā protokola pagaidu piemērošanu, ar ko paredz nosacījumus Nolīgumā par zveju starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses. Vēstuļu apmaiņas veidā panāktās vienošanās teksts un protokols ir pievienots šim lēmumam. 2. pants Ar šo Padomes priekšsēdētājs ir pilnvarots iecelt personas, kam ir piešķirtas pilnvaras parakstīt Nolīgumu vēstuļu apmaiņas veidā, lai tas kļūtu saistošs Kopienai. Briselē, 2000. gada 14. decembrī Padomes vārdā — priekšsēdētājs J. Glavany [1] OV L 29, 1.2.1985., 9. lpp. --------------------------------------------------
Official Journal L 298 , 25/11/2000 P. 0023 - 0023



PADOMES LĒMUMS (2000. gada 20. novembris), ar ko groza Lēmumu 1999/70/EK par dalībvalstu centrālo banku ārējiem revidentiem (2000/737/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 122. panta 2. punktu, ņemot vērā Eiropas Centrālo banku sistēmas un Eiropas Centrālās bankas statūtus, un jo īpaši to 27. panta 1. punktu, ņemot vērā Eiropas Centrālās bankas (še turpmāk "ECB") 2000. gada 5. oktobra Ieteikumu, tā kā: (1) ECB un dalībvalstu centrālo banku pārskati ir jāpārbauda neatkarīgiem ārējiem revidentiem, ko ieteikusi ECB Padome un apstiprinājusi Eiropas Savienības Padome. (2) Saskaņā ar Lēmumu 2000/427/EK[1] Grieķija ir izpildījusi vajadzīgos nosacījumus vienotas valūtas pieņemšanai 2001. gada 1. janvārī, un sakarā ar to no 2001. gada 1. janvāra ir atcelts Grieķijas izņēmuma statuss, kas minēts Lēmuma 98/317/EK[2] 4. apsvērumā. (3) Pēc Grieķijas izņēmuma statusa atcelšanas ECB Padome ir ieteikusi Padomei par Grieķijas Bankas gada pārskatu ārējiem revidentiem no 2001. finanšu gada apstiprināt Ernst ... Young (Hellas) Certified Auditors SA un Charalambos Stathakis kungu, reģistrētu sertificētu neatkarīgu grāmatvedi. (4) Ir jāievēro ECB Padomes Ieteikums un attiecīgi jāgroza Lēmums 1999/70/EK[3], IR PIEŅĒMUSI ŠĀDU LĒMUMU. 1. pants Lēmuma 1999/70/EEK 1. pantam pievieno šādu punktu: "12. Ar šo par Grieķijas Bankas gada pārskatu ārējiem revidentiem, sākot no 2001. finanšu gada, ir apstiprināti Ernst ... Young (Hellas) Certified Auditors SA un Charalambos Stathakis kungs, reģistrēts sertificēts neatkarīgs grāmatvedis.". 2. pants Šo lēmumu paziņo ECB. 3. pants Šo lēmumu publicē Eiropas Kopienu Oficiālajā Vēstnesī. Briselē, 2000. gada 20. novembrī Padomes vārdā priekšsēdētājs H. Védrine [1] OV L 167, 7.7.2000., 19. lpp. [2] OV L 139, 11.5.1998., 30. lpp. [3] OV L 22, 29.1.1999., 69. lpp. Lēmums grozīts ar Lēmumu 2000/223/EK (OV L 71, 18.3.2000., 24. lpp.).
Official Journal L 286 , 11/11/2000 P. 0041 - 0041



KOMISIJAS LĒMUMS (2000. gada 27. oktobris), ar kuru trešo reizi groza Lēmumus 1999/466/EK un 1999/467/EK, ar kuriem attiecīgi nosaka oficiāli no brucelozes un tuberkulozes brīvu statusu dažu dalībvalstu vai dalībvalstu reģionu liellopu ganāmpulkiem (paziņots ar dokumenta numuru C(2000) 3133) (dokuments attiecas uz EEZ) (2000/694/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā[1], kurā jaunākie grozījumi izdarīti ar Direktīvu 2000/20//EK[2], un jo īpaši tās A I pielikuma 4. punktu un A II pielikuma 7. punktu, tā kā: (1) Ar Komisijas 1999. gada 15. jūlija Lēmumu 1999/466/EK, ar kuru nosaka oficiāli no brucelozes brīvu statusu dažu dalībvalstu vai to reģionu liellopu ganāmpulkiem un ar kuru atceļ Lēmumu 97/175/EK[3], kurā jaunākie grozījumi izdarīti ar Lēmumu 2000/442/EK[4], piešķīra šādu statusu dažām dalībvalstīm un to reģioniem līdz 2000. gada 31. oktobrim. (2) Ar Komisijas 1999. gada 15. jūlija Lēmumu 1999/467/EK, ar kuru nosaka oficiāli no tuberkulozes brīvu statusu dažu dalībvalstu vai to reģionu liellopu ganāmpulkiem un ar kuru atceļ Lēmumu 97/76/EK[5], kurā jaunākie grozījumi izdarīti ar Lēmumu 2000/442/EK, piešķīra šādu statusu dažām dalībvalstīm un to reģioniem līdz 2000. gada 31. oktobrim. (3) Oficiāli no liellopu brucelozes brīvā statusa pagaidu ierobežojumus, kas paredzēti minētajos lēmumos, ieviesa saistībā ar dažādos tiesību aktos esošo datumu neatbilstību attiecībā uz liellopu identifikācijas sistēmu. (4) Saskaņā ar A I pielikuma 4. punkta b) apakšpunktu un A II pielikuma 7. punkta b) apakšpunktu Direktīvā 64/432/EEK, kurā grozījumi izdarīti ar Direktīvu 2000/20/EK, attiecīgi no liellopu tuberkulozes un brucelozes oficiāli brīva statusa piešķiršanas priekšnoteikums ir liellopu identifikācija saskaņā ar Kopienas tiesību aktiem. (5) Bolcāno un Trento reģionos (Itālijā) un Lielbritānijā (Apvienotajā Karalistē) liellopus saimniecībās identificē saskaņā ar spēkā esošajiem Kopienas tiesību aktiem, ir lietderīgi Lēmumus 1999/466/EK un 1999/467/EK pielāgot tiesiskajam stāvoklim, kas ir spēkā Direktīvas 2000/20/EK publicēšanas dienā. (6) Tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Lēmuma 1999/466/EK II pielikuma virsrakstā svītro vārdus "līdz 2000. gada 31. oktobrim". 2. Lēmuma 1999/467/EK II pielikuma virsrakstā svītro vārdus "līdz 2000. gada 31. oktobrim". 2. pants Šis lēmums ir adresēts dalībvalstīm. Briselē, 2000. gada 27. oktobrī Komisijas vārdā Komisijas loceklis David Byrne [1] OV 121, 29.7.1977., 1977./44. lpp. [2] OV L 163, 4.7.2000., 35. lpp. [3] OV L 181, 16.7.1999., 34. lpp. [4] OV L 176, 15.7.2000., 51. lpp. [5] OV L 181, --16.7.1999., 36. lpp.
Oficiālais Vēstnesis L 147 , 21/06/2000 Lpp. 0001 - 0002



Eiropas Padomes un Komisijas Lēmums (2000. gada 19. aprīlis) par Eiropas un Vidusjūras reģiona valstu nolīguma, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, noslēgšanu (2000/384/EK, EOTK) EIROPAS SAVIENĪBAS PADOME, EIROPAS KOPIENU KOMISIJA, ņemot vērā Eiropas Ogļu un tērauda kopienas dibināšanas līgumu, un jo īpaši tā 95. pantu, ņemot vērā Eiropas Kopienas dibināšanas līgumu, un jo īpaši tā 310. pantu saistībā ar 300. panta 2. punkta pirmās daļas otro teikumu un 310. panta 3. punkta otro daļu, ņemot vērā Komisijas priekšlikumu, konsultējoties ar Padomdevēju komiteju un ar vienprātīgu Padomes vienošanos, ņemot vērā Eiropas Parlamenta piekrišanu [1], tā kā: Jāapstiprina Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, kuru parakstīja Briselē 1995. gada 20. novembrī, IR PIEŅĒMUŠAS ŠO LĒMUMU. 1. pants Ar šo Eiropas Kopienas un Eiropas Ogļu un tērauda kopienas vārdā ir apstiprināts Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, tam pievienotie protokoli un Nobeiguma aktam pievienotā deklarācija. Pirmajā daļā minēto dokumentu teksti ir pievienoti šim lēmumam. 2. pants 1. Pēc Komisijas priekšlikuma Kopiena pieņem Padomes vai, ja vajadzīgs, Komisijas izstrādāto nostāju Asociācijas padomē un Asociācijas komitejā saskaņā ar attiecīgajiem Līgumu noteikumiem, ar ko izveido Eiropas Kopienu un Eiropas Ogļu un tērauda kopienu. 2. Padomes priekšsēdētājs saskaņā ar Nolīguma 68. pantu vada Asociācijas padomi un pauž Kopienas nostāju. Padomes prezidentūras pārstāvis saskaņā ar Nolīguma 71. pantu vada Asociācijas komiteju un pauž Kopienas nostāju. 3. pants Padomes priekšsēdētājs Eiropas Kopienas vārdā sniedz Nolīguma 85. pantā paredzēto paziņojumu. Komisijas priekšsēdētājs sniedz šādu paziņojumu Eiropas Ogļu un tērauda kopienas vārdā. Briselē, 2000. gada 19. aprīlī Padomes vārdā — priekšsēdētājs L. Capoulas Santos Komisijas vārdā — priekšsēdētājs R. Prodi [1] OV C 78, 18.3.1996., 12. lpp. --------------------------------------------------
Oficiālais Vēstnesis L 127 , 21/05/1999 Lpp. 0030 - 0031



Komisijas Lēmums (1999. gada 20. maijs), ar ko groza Lēmumu 97/569/EK par pagaidu sarakstu izstrādāšanu trešo valstu uzņēmumiem, no kuriem dalībvalstis atļauj ievest gaļas produktus (izziņots ar dokumenta Nr. C(1999) 1352) (Dokuments attiecas uz EEZ) (1999/336/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kas grozīts ar Lēmumu 2001/603/EK [2], un jo īpaši tā 2. panta 1. punktu, (1) tā kā trešu valstu uzņēmumu, kuri ražo gaļas produktus, pagaidu saraksti ir izveidoti ar Komisijas Lēmumu 97/569/EK [3], kurā jaunākie grozījumi izdarīti ar Komisijas Lēmumu 98/346/EK [4]; (2) tā kā Čehijas Republika un Rumānija ir nosūtījušas tādu uzņēmumu sarakstu, kas ražo gaļas produktus un attiecībā uz ko atbildīgās iestādes apliecina, ka uzņēmumi atbilst Kopienas noteikumiem; (3) tā kā attiecībā uz Čehijas Republiku un Rumāniju var izveidot to uzņēmumu pagaidu sarakstu, kas ražo gaļas produktus; tā kā tādēļ attiecīgi jāgroza Komisijas Lēmums 97/569/EK; (4) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Lēmuma 97/569/EK pielikumam. 2. pants Šo lēmumu piemēro no 1999. gada 20. maija. 3. pants Šis lēmums ir adresēts dalībvalstīm. Briselē, 1999. gada 20. maijā Komisijas vārdā — Komisijas loceklis Franz Fischler [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 234, 26.8.1997., 16. lpp. [4] OV L 154, 28.5.1998., 35. lpp. -------------------------------------------------- ANEXOBILAGANHANGΠAPAPTHMAANNEXANNEXEALLEGATOBIJLAGEANEXOLIITEBILAGA "País: REPÚBLICA CHECALand: DEN TJEKKISKE REPUBLIKLand: TSCHECHISCHE REPUBLIKXώρα: TΣEXIKH ΔHMOKPATIACountry: CZECH REPUBLICPays: RÉPUBLIQUE TCHÈQUEPaese: REPUBBLICA CECALand: TSJECHISCHE REPUBLIEKPaís: REPÚBLICA CHECAMaa: TSEKIN TASAVALTALand: TJECKISKA REPUBLIKEN 1 | 2 | 3 | 4 | 5 | CZ 95 | Mäsokombinát Martinov a. s. | OSTRAVA | Martinov | PMP | CZ 318 | Bilbo | MOST | | PMP | CZ 931 | Drůbežářské závody a. s. | KLATOVY | KLATOVY | PMP | CZ 932 | Adex a. s. | LOMUTACHOVA | TACHOV | PMP | CZ 962 | MSDZ PROMPT a. s. závod | MODŘICE | BRNO-VENKOV | PMP | País: RUMANÍALand: RUMÆNIENLand: RUMÄNIENΧωρa: POYMANIACountry: ROMANIAPays: ROUMANIEPaese: ROMANIALand: ROEMENIËPaís: ROMÉNIAMaa: ROMANIALand: RUMÄNIEN 1 | 2 | 3 | 4 | 5 | 141 | SC Hannah Constanta SRL | Constanta | | PMP" | --------------------------------------------------